Otkrõtije Arena

Otkrõtije Arena (), FIFA ja UEFA mängu egiidi all peetavate mängude ajal Spartaki staadion (), on mitmeotstarbeline staadion, mis asub Moskvas Venemaal. Staadioni kasutatakse peamiselt jalgpallimängudeks, võõrustades Moskva Spartaki ja mõnikord ka Venemaa jalgpallikoondise kodumänge. 2017. aasta FIFA konföderatsioonide karikavõistluste ja 2018. aasta jalgpalli MM-iStadium names for the 2018 FIFA World Cup Russia™ confirmed. FIFA. ajal on staadioni nimeks Spartaki staadion. Staadion mahutab 45 360 inimest.

Ajalugu

Ehituse alguse tseremoonia peeti 2. juulil 2007, kuid pärast seda venis ehitus mitmel korral eri põhjustel. Ehituse pidi valmima aastatel 2009–2010, kuid 2009. aastal oli staadion alles projekteerimisstaadiumis. 2010. aastal tuli staadioni projekt ümber teha, kuna arhitektuurinõukogu pidas seda liiga tavaliseks. Praeguse disaini loojaks on AECOM kaastöös Sport Conceptsiga ja fassaadi disaineri Dexter Moren Associatesiga ning on naabriks eraldiseisvale siseareenile. Peamine ehituse rahastus tuli klubi omanikult Leonid Fedunilt läbi seotud ettevõtete LUKoil ja IFD Kapital.

Samaaegselt staadioni ehitusega valmis ka metroopeatus Spartak, mis säilitati 1975. aasta ehitusest.
19. veebruaril 2013 teatati, et uue staadioni nimeks saab 6 aastaks Otkrõtije Arena vastavalt lepingule uue sponsori, finantsettevõttega Otkrõtije Holding.
21. augustil 2014 avati põhjatribüüni juures staadionil monument Moskva Spartaki asutajate Starostini vendade mälestuseks, staadioni lähedal oleval väljakul avati Gladiatori skulptuur, mis on 24,5 m kõrge.
Staadion avati ametlikult 5. septembril 2014. Spartak mängis uuel staadionil Belgradi Crvena Zvezda vastu ja viigistas 1:1, kus Dmitri Kombarov lõi esimese värava Spartaki kasuks pärast karistuslööki.

FIFA konföderatsioonide karikas 2017
KuupäevAegMeeskond #1Tul.Meeskond #2VoorPealtvaatajaid18. juuni 201721:00   Kamerun  0 : 2   Tšiili B-alagrupp 33 49221. juuni 201718:00   Venemaa  0 : 1   Portugal A-alagrupp 42 75925. juuni 201718:00   Tšiili  1 : 1   Austraalia B-alagrupp 33 6392. juuli 201715:00   Portugal  2 : 1   Mehhiko 3. koha mäng42 659

Jalgpalli MM 2018

KuupäevAegMeeskond #1TulemusMeeskond #2VoorPealtvaatajaid16. juuni 201816:00    1:1   Island D-alagrupp 44 19019. juuni 201818:00   Poola 1:2   Senegal H-alagrupp 44 19023. juuni 201815:00   Belgia  5:2   Tuneesia G-alagrupp 44 19027. juuni 201821:00   Serbia  0:2   E-alagrupp44 1903. juuli 201821:00    1:1 (3:4 pen.)   1/8-finaal44 190

Viited

Välislingid

 Ametlik koduleht

Kategooria:Venemaa jalgpallistaadionid
Kategooria:Venemaa staadionid
Kategooria:Moskva